
Text rozhodnutia
Súd: Krajský súd Bratislava Spisová značka: 18CoE/383/2014 Identifikačné číslo súdneho spisu: 1408206440 Dátum vydania rozhodnutia: 28. 11. 2014 Meno a priezvisko sudcu, VSÚ: JUDr. Boris Tóth ECLI: ECLI:SK:KSBA:2014:1408206440.1 Uznesenie Krajský súd v Bratislave, v exekučnej veci oprávneného: WM Consulting & Communication, s.r.o., Sad A. Kmeťa č. 24, 921 01 Piešťany, IČO: 34 127 798, zastúpeného: JUDr. Roman Kvasnica, advokát, s.r.o., Sad A. Kmeťa č. 24, 921 01 Piešťany, IČO: 36 866 598, proti povinným: 1. N. Z., B.. XX.XX.XXXX, X. U. Č.. XX, XXX XX X., štátny občan SR, 2. G. Z. (W.), B.. XX.XX.XXXX, X. V. Č.. X/A, XXX XX X., štátny občan SR, 3. N. G., B.. XX.XX.XXXX, X. Y. Č.. X, XXX XX X., štátny občan SR, pre vymoženie uloženej povinnosti zaplatiť 981,55 Eur istinu s príslušenstvom pozostávajúcim z 6% ročného úroku z omeškania zo sumy 981,55 Eur od 20.08.2005 do zaplatenia, trov predchádzajúceho konania 16,60 Eur, trov exekučného konania a trov exekúcie vedenej súdnym exekútorom: JUDr. Štefan Šviderský so sídlom úradu Hronského č. 1811, 093 45 Vranov nad Topľou, o odvolaní povinného 2. proti uzneseniu Okresného súdu Bratislava IV, č.k. 16Er/1618/2008-69 zo dňa 17.05.2013, takto r o z h o d o l : Krajský súd v Bratislave odvolanie povinného 2. proti uzneseniu Okresného súdu Bratislava IV, č.k. 16Er/1618/2008-69 zo dňa 17.05.2013 o d m i e t a . o d ô v o d n e n i e : Napadnutým uznesením súd prvého stupňa pripustil zmenu účastníka konania na strane oprávneného v tom smere, že pôvodný oprávnený Slovenská sporiteľňa, a.s., Tomášikova č. 48, Bratislava, IČO: 00 151 653, z exekučného konania vystúpil a na jeho miesto vstúpil ako oprávnený WM Consulting & Communication, s.r.o., Sad A. Kmeťa č. 24, 921 01 Piešťany, IČO: 34 127 798. Rozhodol tak, v zmysle § 37 ods. 3 zákona NR SR č. 233/1995 Z.z., o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov (ďalej len „EP“), z dôvodu prechodu pohľadávky z pôvodného veriteľa na oprávneného, čo mal za preukázané z priloženej zmluvy o postúpení pohľadávok zo dňa 15.12.2010 a priloženého potvrdenia o zmluvnom vzťahu zo dna 17.12.2010. Proti tomuto uzneseniu podal, v zákonnej lehote, povinný 2., ktorý namietal správnosť rozhodnutia prvostupňového súdu. Krajský súd, ako súd odvolací (§ 10 ods. 1 zákona NZ ČSR č. 99/1963 Zb. Občiansky súdny poriadok / ďalej len „OSP“/), prejednal vec podľa § 212 ods. 1 OSP, bez nariadenia pojednávania, v súlade s ustanovením § 214 ods. 2 OSP a dospel k záveru, že odvolanie povinného je potrebné odmietnuť. Podľa § 201 OSP, rozhodnutie súdu prvého stupňa, pokiaľ to zákon nevylučuje, môže napadnúť odvolaním účastník konania. Podľa § 202 ods. 2 OSP, odvolanie nie je prípustné ani proti uzneseniu v exekučnom konaní podľa osobitného zákona, ak tento osobitný zákon neustanovuje inak, a ani proti uzneseniu v konaní o vymáhanie súdnych pohľadávok podľa osobitného zákona. Podľa § 218 ods. 1 písm. c) OSP, odvolací súd odmietne odvolanie, ktoré smeruje proti rozhodnutiu, proti ktorému nie je odvolanie prípustné. Podľa § 37 EP, (1) Účastníkmi konania sú oprávnený a povinný; iné osoby sú účastníkmi len tej časti konania, v ktorej im toto postavenie priznáva tento zákon. Ak súd rozhoduje o trovách exekúcie, účastníkom konania je aj poverený exekútor. (2) Ak sú exekúciou postihnuté veci v bezpodielovom spoluvlastníctve manželov, účastníkom konania, ak ide o tieto veci, je aj manžel povinného, ak do začatia exekučného konania nedošlo k vyporiadaniu bezpodielového spoluvlastníctva dohodou alebo súdnym rozhodnutím. (3) Proti inému než tomu, kto je v rozhodnutí označený ako povinný, alebo v prospech iného než toho, kto je v rozhodnutí označený ako oprávnený, možno vykonať exekúciu, len ak sa preukázalo, že naňho prešla povinnosť alebo právo z exekučného titulu podľa § 41. Ak nastanú skutočnosti, na ktorých základe dochádza k prevodu alebo prechodu práv a povinností vyplývajúcich z exekučného titulu, sú účastníci konania povinní bez zbytočného odkladu písomne oznámiť tieto skutočnosti exekútorovi. Oznámenie musí byť doložené listinou preukazujúcou prevod alebo prechod práv alebo povinností. Návrh na pripustenie zmeny účastníkov konania je exekútor povinný súdu doručiť v lehote 14 dní odo dňa, keď sa o týchto skutočnostiach dozvedel. Súd rozhodne do 60 dní od doručenia návrhu uznesením. Rozhodnutie sa doručí exekútorovi, oprávnenému a povinnému, ktorí sú označení v exekučnom titule, a tomu účastníkovi, na ktorého právo alebo povinnosť prešla. (4) Ak k prevodu alebo prechodu práv alebo povinností z exekučného titulu dôjde po vydaní poverenia na vykonanie exekúcie, pokračuje exekútor vo vykonávaní exekúcie na základe pôvodného poverenia, ku ktorému priloží originál právoplatného rozhodnutia súdu o pripustení zmeny alebo odpis rozhodnutia. (5) Ak súd zmenu účastníkov konania nepripustí, pokračuje exekútor v konaní s pôvodnými účastníkmi. účastníkmi konania sú oprávnený a povinný; iné osoby sú účastníkmi len tej časti konania, v ktorej im toto postavenie priznáva tento zákon. Ak súd rozhoduje o trovách exekúcie, účastníkom konania je aj poverený exekútor. Účastník konania je teda vo všeobecnosti oprávnený na podanie odvolania, nakoľko ide o jedno z jeho základných práv v občianskom súdnom konaní a je to jeden z prostriedkov právnej istoty. Nie proti každému rozhodnutiu však môže byť odvolanie podané. Prípustnosť odvolania má nielen subjektívnu stránku, ale aj stránku objektívnu. Subjektívna stránka prípustnosti odvolania zohľadňuje jeho osobný aspekt, t.j. či je u konkrétneho odvolateľa - zákonom predpokladanej osoby - daný dôvod na podanie tohto opravného prostriedku. Stránka objektívna je vymedzená ustanovením § 202 OSP, určujúcim podmienky prípustnosti odvolania. Zohľadňuje vecný aspekt tohto opravného prostriedku, t.j. či smeruje proti rozhodnutiu vykazujúcemu zákonné znaky rozhodnutia, pri ktorom je odvolanie prípustné. V exekučnom konaní sa predpokladá všeobecná neprípustnosť odvolania s výnimkou tých rozhodnutí, kde Exekučný poriadok odvolanie ako opravný prostriedok výslovne pripúšťa. V tejto veci, pri rozhodovaní prvostupňového súdu o pripustení zmeny účastníka konania na strane oprávneného sa súd riadi ustanovením § 37 EP, ktoré odvolanie pri rozhodovaní exekučného súdu odvolanie nepripúšťa a preto odvolací súd odvolanie povinného 2., podľa § 218 ods. 1 písm. c) OSP, odmietol. Poučenie: Proti tomuto uzneseniu odvolanie nie je prípustné.

